36 साल के शख्स की मौत, दवाई लेकर घर लौट रहा था... देखें VIDEO
Delhi Greater Kailash Road Accident Update   जिसमें उसकी मौके पर ही मौत हो गई। पुलिस के मुताबिक, 28 साल की महिला गेटर कैलाश से एक पार्टी से लौट रही थी
दिल्ली में रविवार रात एक BMW ने बाइक सवार को टक्कर मार दी। पुलिस के मुताबिक, BMW को 28 साल की महिला चला रही थी। वह ग्रेटर कैलाश से एक पार्टी से लौट रही थी, जबकि 36 साल का शख्स अपने लिए दवाई लेकर घर जा रहा था। बाइक को टक्कर मारने के बाद BMW सड़क किनारे एक जनरेटर से जा टकराई।
मृतक का नाम अजय गुप्ता है। हादसे में वह बुरी तरह जख्मी हो गया था, बाद में उसने अस्पताल में दम तोड़ दिया। अजय किराने की दुकान चलाता था। पुलिस ने बताया कि आरोपी महिला अशोक विहार की रहने वाली है। वह पेशे से आर्किटेक्ट है। पुलिस ने महिला को गिरफ्तार कर लिया है।
खबर पूरी पढ़ने से पहले आप इस पोल में भाग ले सकते हैं...
सुबह 4 बजे PCR को जानकारी मिली
दिल्ली पश्चिम के DCP घनश्याम बंसल ने बताया कि सुबह करीब 4 बजे PCR को एक कॉल आया, जिसमें घटना की जानकारी दी गई। पुलिस मौके पर पहुंची तो वहां कोई नहीं था। मोती नगर फ्लाईओवर की ओर जाने वाली सड़क पर दो वाहन क्षतिग्रस्त हालत में मिले।
आरोपी महिला शख्स को अस्पताल ले गई
स्थानीय लोगों ने बताया कि टक्कर मारने वाली महिला घायल शख्स को ABG अस्पताल लेकर गई थी। बाद में घायल व्यक्ति के परिजन उसे ESI अस्पताल ले गए। पुलिस ने पीड़ित शख्स के परिजनों से बयान लेने की कोशिश की, लेकिन वे बात करने के लिए तैयार नहीं थे। बाद में शख्स ने दम तोड़ दिया।
परिवार में पत्नी और दो बच्चे
गुप्ता का परिवार बसई दारापुर में रहता है। परिवार में अब पत्नी और दो बच्चे हैं। परिजनों ने बताया कि देर रात अजय गुप्ता दवाई लेने के लिए घर से निकले थे। उसके बाद उनके एक्सीडेंट की खबर मिली और हम अस्पताल पहुंचे।
पुलिस ने FIR दर्ज की
पुलिस ने परिवार के बयान पर IPC की धारा 279 (पब्लिक प्लेस पर रैश ड्राइविंग करना), 337 (दूसरे के जीवन को खतरे में डालना), 304 ए (लापरवाही से मौत) के तहत मामला दर्ज किया है। महिला को गिरफ्तार कर लिया गया है।
ये खबर भी पढ़ें...
पुणे में वैनिटी वैन का ब्रेक फेल, 2 की मौत:ड्राइवर चिल्ला-चिल्लाकर लोगों को हटाता रहा; 7 गाड़ियों को टक्कर मारी, 5 घायल
महाराष्ट्र के पुणे में रविवार देर रात एक वैनिटी वैन का ब्रेक फेल हो गया। इसके बाद वैन ने लगभग 7 वाहनों को टक्कर मारी और आखिर में एक टैंपों से टकराकर रुक गई। इस दौरान एक कार सवार पुरुष और एक बाइक सवार महिला की मौत हो गई, जबकि 5 अन्य घायल हो गए। पूरी खबर यहां पढ़ें...